Natalja Valerjevna Mikhnevitsj (russisk: Наталья Валерьевна Михневич; hviterussisk: Наталля Валер'еўна Міхневіч - "Natallja Valjerjewna Mikhnjevitsj"; født Koronenko (russisk: Хоронеко) den 25. mai 1982) er en hviterussisk friidrettsutøver som konkurrerer i kulestøt. Hun er gift med kulestøteren Andrej Mikhnevitsj. Hennes gjennombrudd kom da hun ble nr. tre under junior-VM i 2000. Som senior deltok hun i OL 2004 der hennes 18,96 holdt til en femteplass. Hun deltok videre under VM i Helsingfors 2005 der hun ble nummer åtte. Hennes første store fremgang kom under VM i friidrett innendørs 2006 der hun vant med et støt på 19,84 samme år ble hun også europamester under EM i Göteborg. Under OL 2008 i Beijing kom hun på en andreplass etter et støt på 20,28 bare slått av newzealandske Valerie Vili.